**GIMNAZIJA FRANJE PETRIĆA**

Obala kneza Trpimira 26

23000 Zadar

Zadar, 09. srpnja 2025.

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025.GODINU**

Gimnazija Franje Petrića Zadar obavlja javnu djelatnost sukladno Zakonu o odgoju i obrazovanju u osnovnoj i srednjoj školi.

Škola je pravna osoba upisana u sudski registar u Trgovačkom sudu u Zadru. Upisana je i u Upisnik ustanova srednjeg školstva kojeg vodi Ministarstvo znanosti i obrazovanja, a osnivač joj je Zadarska županija. Upravno tijelo škole je Školski odbor, a ravnateljica poslovni i stručni voditelj.

U školi se izvodi redovna, izborna, dodatna nastava, dopunska nastava i izvannastavne aktivnosti sukladno nastavnom planu i programu, Godišnjem planu i programu rada Škole te Školskom kurikulumu.

Školu pohađa 375 učenika raspoređenih u 16 razrednih odjela i to 8 razrednih odjela prirodoslovno-matematičke gimnazije i 8 razrednih odjela opće gimnazije.

Nastava se odvija u dvije smjene u petodnevnom radnom tjednu.

Polugodišnji izvještaj o izvršenju financijskog plana Gimnazije Franje Petrića Zadar sastoji se od općeg i posebnog dijela.

Opći dio sastoji se od prihoda i rashoda iskazanih prema ekonomskoj klasifikaciji i prema izvorima financiranja i rashoda iskazanih prema funkcijskoj klasifikaciji.

Posebni dio Polugodišnjeg izvještaja o izvršenju financijskog plana sadrži izvršenje rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

1. **OPĆI DIO**

**PRIHODI**

Prihodi poslovanja za 2025. godinu planirani su u iznosu od 1.454.752,69 eura, a u prvih šest mjeseci 2025.g. ostvareni su u iznosu od 666.753,00 eura, što je ostvarenje od 45,83%, kako je prikazano u tablici 1.

Tablica 1.Usporedba planiranih i ostvarenih prihoda za 2025.godinu

|  |  |  |  |
| --- | --- | --- | --- |
| Prihodi/primici | Planirani iznos za 2025. | Ostvarenje u prvih šest mjeseci 2025.  | % ostvarenja |
| **Prihodi poslovanja** | **1.454.752,69** | **666.753,00** | **45,83** |
| Pomoći proračunskim korisnicima iz proračuna koji im nije nadležan | 1.374.065,50 | 628.367,27 | 45,73 |
| Prihodi od upravnih i administrativnih pristojbi, pristojbi po posebnim propisima i naknada - ostali nespomenuti prihodi | 1.500,00 | 0,00 | 0,00 |
| Donacije od pravnih i fiz.osoba-tekuće donacije | 4.800,00 | 4.800,00 | 100,00 |
| Prihodi iz nadležnog proračuna za financiranje redovne djelatnosti proračunskih korisnika | 74.387,19 | 33.585,73 | 45,15 |

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 628.367,27 eura što je 45,83% od plana te 9,35% više od prethodne godine.

Prihodi su povećani u odnosu na prethodnu godinu zbog povećanja osnovice za obračun plaće i zbog uplaćenih sredstava od strane MZOM za sufinanciranje troškova rada nastavnika mentora sa pripravnikom, sufinanciranje prilagođenog individualnog prijevoza roditelja kao pratitelja jedne naše učenice i za sufinanciranje troškova izvanučioničke nastave za učenike raseljene iz Ukrajine.

**Donacije od pravnih i fizičkih osoba-tekuće donacije**

Prihodi od tekućih donacija ostvareni su u iznosu 4.800,00 eur što je 100% od plana. Odnose se na donacije maturantima za maturalni ples.

**Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračunaostvareni su u visini 33.585,73 eura što je 45,15% od plana te 1,75% manje od prethodne godine.

Prihodi iz nadležnog proračuna namijenjeni su financiranju materijalnih rashoda škole, za ugovorene obveze koje Škola ima, te za nabavu nefinancijske imovine.

**RASHODI**

Ukupni rashodi za prvih šest mjeseci 2025.godine iznose 668.530,15 eura, što je 45,88% od plana te 8,84% više od prethodne godine, kako je prikazano u tablici 2

 Tablica 2.Usporedba planiranih i ostvarenih rashoda u 2025.godinu

|  |  |  |  |
| --- | --- | --- | --- |
| Rashodi/izdaci | Planirani iznos za 2025. | Ostvarenje u prvih šest mjeseci 2025.  | % ostvarenja |
| **Ukupni rashodi** | **1.457.202,69** | **668.530,15** | **45,88** |
| Rashodi za zaposlene | 1.364.172,01 | 622.828,53 | 45,66 |
| Materijalni rashodi | 89.332,95 | 44.054,18 | 49,31 |
| Financijski rashodi | 63,23 | 12,94 | 20,46 |
| Naknade građanima i kućanstvima na temelju osiguranja i druge naknade | 734,50 | 734,50 | 100,00 |
| Ostali rashodi | 900,00 | 900,00 | 100 |
| Rashodi za nabavu nefinancijske imovine | 2.000,00 | 0,00 | 0,00 |

**Rashodi za zaposlene**

Rashodi za zaposlene izvršeni su iznosu od 622.828,53 eura što je 45,66% plana, a 9,13 % više u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorenih kolektivnim ugovorom i doprinose na plaće. Povećanje u odnosu na prethodnu godinu odnosi se na povećanje osnovice za izračun plaće u 2025.

**Materijalni rashodi**

Materijalni rashodi izvršeni su u iznosu od 44.054,18 eura što je 49,31% od plana i 7,32% više u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja.

321-Naknade troškova zaposlenima**-**Index 112,80**-**veći rashodi u odnosu na prethodnu godinu jer se više trošilo sa pozicija službenih putovanja i stručnog usavršavanja zaposlenika.

322-Rashodi za materijal i energiju**-**Index 103,85-blago povećanje rashoda u odnosu na prethodnu godinu. Najveći porast se vidi na rashodima za uredski materijal, materijal i sirovine i sitni inventar jer je u ovom izvještajnom razdoblju bila veća potreba za istim nego u istom razdoblju prošle godine.

323-Rashodi za usluge-Index 90,02-Index je u padu. Najveći porast se vidi na rashodima za usluge tekućeg i investicijskog održavanja jer smo u ovom izvještajnom razdoblju imali ugradnju brave na ulaznim vratima i ugradnju ekspanzione posude za centralno grijanje

Najveće smanjenje se vidi na rashodima za komunalne usluge jer smo prošle godine imali puknuće vodovodne cijevi, pa su računi za vodu bili veći nego u ovom izvještajnom razdoblju.

329-Ostali nespomenuti rashodi poslovanja-Index 132,92-veći rashodi u odnosu na prethodnu godinu.

Rashodi za pristojbe i naknade su povećani u odnosu na prethodnu godinu zbog isplata sudskih pristojbi za odgovor na tužbu u 2025.godini.

Rashodi za reprezentaciju su veći u ovom izvještajnom razdoblju.

**Financijski rashodi**

Financijski rashodi izvršeni su u ukupnom iznosu od 12,94 eura što je 20,46% od plana, a odnose se na rashode za bankarske usluge za otvaranje podračuna za humanitarni koncert koji je organizirala Škola.

**Naknade građanima i kućanstvima na temelju osiguranja i druge naknade**

Uplaćena su sredstva od strane Ministarstva znanosti, obrazovanja i mladih u iznosu 314,50 eura za sufinanciranje prilagođenog individualnog prijevoza roditelja kao pratitelja jedne naše učenice i sredstva za sufinanciranje troškova izvanučioničke nastave za učenike raseljene iz Ukrajine u iznosu 420,00 eura.

**Ostali rashodi**

Ostali rashodi izvršeni su u iznosu od 900,00 eura što je 100% plana, a odnose se na rashode tekućih donacija u naravi. Od Ministarstva smo dobili donaciju za nabavu zaliha menstrualnih higijenskih potrepština.

**REZULTAT POSLOVANJA**

|  |  |  |  |
| --- | --- | --- | --- |
| **IZVOR FINANCIRANJA** | **PRIHOD** | **RASHOD** | **REZULTAT** |
| 110 Opći prihodi i primitci | 2.334,69 | 2.334,69 | 0,00 |
| 41 Prihodi za posebne namjene - proračunski korisnici | 0,00 | 0,00 | 0,00 |
| 42 Višak/manjak prihoda korisnici | 2.450,00 | 464,20 | 1.985,80 |
| 45-F.P. I dod.udio u por.na dohodak | 31.251,04 | 33.103,29 | -1.852,25 |
| 51 Pomoći iz državnog proračuna | 628.367,27 | 627.827,97 | 539,30 |
| 54 Pomoći iz inozemstva | 0,00 | 0,00 | 0,00 |
| 61 Donacije - proračunski korisnici | 4.800,00 | 4.800,00 | 0,00 |
| **UKUPNO REZULTAT** | **669.203,00** | **668.530,15** | **672,85** |

Planirani preneseni višak iz prethodnih godina iznosi 2.450,00 eura. U prvih šest mjeseci 2025.g.ostvareni su prihodi u iznosu 666.753,00 eura i rashodi u iznosu 668.530,15 eura.

Višak prihoda raspoloživ u sljedećem razdoblju iznosi 672,85 eura.

1. **POSEBNI DIO**

**Program: 2204-Srednje školstvo-standard**

Ukupni rashodi po ovom programu iznose 656.897,81 eura, što je 45,71% od planiranog.

Program obuhvaća različite aktivnosti kao što su:

1. A2204-01 Djelatnost srednjih škola

Aktivnost obuhvaća financiranje redovne djelatnosti škole. Sredstva za financiranje redovne djelatnosti su sredstva iz proračuna Zadarske županije. Sredstva se koriste za podmirenje materijalnih rashoda škole te za ugovorene obveze koje Škola ima.

1. A2204-07 Administracija i upravljanje

Aktivnost obuhvaća isplate plaća, materijalnih prava i ostalih naknada zaposlenima u školi, izvor financiranja je Ministarstvo znanosti i obrazovanja.

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

Ostvareni ciljevi programa: Sve obveze škola je podmirila pravovremeno.

Pokazatelji uspješnosti: Zadovoljstvo učenika i nastavnika nastavnim planom i programom.

**Program:2205-Srednje školstvo-iznad standarda**

Ukupni rashodi po ovom programu iznose 11.168,14 eura, što je 60,95% od planiranog.

Program obuhvaća financiranje širih javnih potreba u školstvu, različite aktivnosti kao što su A2205-01 Javne potrebe u prosvjeti, A2205-12 Podizanje kvalitete i standarda u školstvu,A2205-22 Natjecanja i smotre u SŠ, A2205-33 Centar izvrsnosti SŠ, A2205-34 Projekt e-škole, A2205-37 Zalihe menstrualnih potrepština.

Ciljevi: Poticanje i vrednovanje učeničkih znanja, vještina i kreativne sposobnosti. Motiviranje učenika za sudjelovanje na različitim sportskim i predmetnim natjecanjima.

**Program:4302-Projekti EU**

U sklopu ovog programa imamo dva projekta: Samopouzdanje darovitih učenika i Eksperimentiranje, kreativnost i inovativnost u učenju znanosti. Oba projekta su završila i uspješno su provedena. Sredstva planirana za ova dva projekta koja nisu utrošena utrošit će se u 2025.g.

 Ravnateljica:

 Blanka Pedišić,prof.